**SCGC แสดงความยินดีกับ "โปรจีน" อาฒยา ฐิติกุล หลังขึ้นมือ 1 ของโลก**

คณะกรรมการและผู้บริหาร บริษัท เอสซีจี เคมิคอลส์ จำกัด (มหาชน) หรือ SCGC แสดงความยินดีกับ "โปรจีน" อาฒยา ฐิติกุล หลังผงาดขึ้นแท่นมือ 1 ของโลกจากการจัดอันดับล่าสุดคะแนนสะสมโลกกอล์ฟหญิงอย่างเป็นทางการ เมื่อวันที่ 31 ตุลาคมที่ผ่านมา

โปรจีนเข้าร่วม LPGA Tour ในปีแรก และสร้างผลงานอย่างยอดเยี่ยม นอกจากจะคว้าแชมป์ LPGA สองรายการคือ JTBC Classic และ Walmart NW Arkansas Championship แล้ว ยังสามารถจบการแข่งขันด้วยการเป็น 10 อันดับแรกใน 12 รายการของฤดูกาลนี้ รวมถึงสามรายการที่เป็นรายการเมเจอร์ ทั้งนี้โปรจีนยังคงเป็นอันดับ 1 ในการจัดลำดับรางวัล Rookie of the Year ในปี 2022 อีกด้วย

SCGC ขอขอบคุณโปรจีนที่สร้างรอยยิ้มให้กับคนไทยในวันนี้ เป็น Soft Power ที่ทำให้ทั่วโลกได้รู้จักและชื่นชมประเทศไทย พร้อมทั้งเป็นแบบที่ดีของคนรุ่นใหม่ ช่วยสร้างแรงบันดาลใจให้แก่เยาวชนไทยให้กล้าเดินตามฝัน ปลุกพลังความทุ่มเท ไม่ย่อท้อต่ออุปสรรค และยิ้มรับทุกความท้าทาย

##########